ارم ذات العماد

ارم ذات العماد (ارم ستوناں آلا شہر) (انگریزی: Iram of the Pillars) یاں عام زبان چ صرف ارم ، قدیم عرب چ قوم عاد دے مرکزی شہر دا ناں سی ۔ ایہہ شہر نوح علیہ سلام دے طوفان دے کافی چر بعد بسئیا تے زبردست ترقی کر گئیا ۔ اس ویلے دے لوک طوفان نوح نوں بھل کے فیر شرک تے بت پرستی ول ٹر پئے سن ۔ اس قوم تے ہود علیہ سلام نوں نبی بنا کے بھیجئیا گئیا سی ۔ جدوں اس قوم نے شرک تے بت پرستی نا چھڈی تے اللہ نے عذاب نازل کر کے اسنوں تباہ کر دتا ۔ اس قوم دے تذکرے نوں کہانی سمجھئیا جانا سی پر اس شہر دے آثار لبھے نیں ، جہڑے کہ ربع الخالی دے ایس حصے چ اے جہڑا اج کل عمان چ شامل اے ۔ اس دے آثار 1984ء چ خلائی شٹل چیلنچر دی مدد نال لبھے گئے ۔ ایہہ شہر 3000 سال قبل مسیح توں لے کے پہلی صدی عیسوی تک اوٹھاں دے اس کاروانی رستے تے آباد سی ، جتھوں ہند عرب تے یورپ تک تجارت کیتی جاندی سی تے ایہہ اپنے زمارے دا اک تجارتی مرکز سی ۔ روایت اے کہ ایہہ شہر اک وڈے طوفان نال تباہ ہوئیا ۔ اسنوں اک ہزار ستوناں دا شہر کہئیا جاندا سی ۔ اس دے ستون بہت اچّے سن ۔ اس دا ذکر قرآن چ سورۃ ھود چ آئیا اے ۔

بارلے جوڑ
عرب دا گواچیہ شہر
ناسا-امریکی خلائی ادارہ  

گٹھ:شخصیتاں
گٹھ:تریخی شخصیتاں
گٹھ:مشہور لوک
گٹھ:عرب شخصیتاں
گٹھ:قوماں
گٹھ:قصص القرآن
گٹھ:اسلام
گٹھ:ایشیا
گٹھ:شہر
گٹھ:دنیا دے آباد تھاں
گٹھ:عرب دی  تریخ
گٹھ:عرب
گٹھ:تریخ
گٹھ:ایشیا دی تریخ
گٹھ:آثار قدیمہ
گٹھ:قوماں
گٹھ:قصص القرآن
گٹھ:قدیم  قوماں
گٹھ:عرب قوماں
گٹھ:تریخ اسلام
گٹھ:تریخ سعودی عرب
گٹھ:تریخ جزیرہ نما عرب